་ཀྱི་རྭ་གཡས་པའི་རྒྱབ་སྒང་འབུར་གྱི་ཕྱོགས་སུ་ཁྲོ་བོའི་མིག་དང་། རྩེར་མེ་རི། རྩ་བར་སྦྲུལ་གྱིས་འཁྱུད་པ་བྲིས་པ་ཁྲིའུ་ལྟ་བུའི་ཁར་གཞག དེའི་ཟུར་དུ་ཐོད་ཚལ་ནང་ཐུན་ཁྲག་གུ་གུལ་སོགས་རྭ་ཟོར་བྱིན་རླབས་ཀྱི་རྫས་དང་། གཞན་ཟོར་ཀོང་ཞིག་ལ་ཡུངས་དཀར་གྱི་གོང་བུ་

བཙུགས་པ་གཡས་དང་། ཁྲག་ཐུན་བླུགས་པ་གཡོན་དུ་གཤོམ་ཀྱང་གསུངས། མཐའ་བསྐོར་དུ། བྱང་ཤར་མཚམས་འཛིན་མེ་ཏོག་ནས་བརྩམས་དྲག་མཆོད་གཡས་བསྐོར། དེའི་ཕྱི་ལ་ཤར་དུ་མཆོད་གཏོར་དཔལ་གཏོར་དམར་པོ་ལྟོ་བར་ཁྲམ་རིས་ཅན་འཁོར་རང་འདྲ་ལྔ་དང་། དེ་འཕྲོས་ལྷ་གྲངས་དང་མཉམ་པའི་མཐེབ་སྐྱུ་ཅན། ལྷོར་བཤགས་གཏོར་དཀར་པོ་ཟླུམ་པོ་འཁོར་བཞི་པ། ནུབ་ཏུ་སྐོང་གཏོར་དཔལ་གཏོར་དམར་པོ་འཁོར་བཞི་པ།བྱང་དུ་ཟློག་གཏོར་གྲུ་གསུམ་འཁོར་བཞི་པ་རྣམས་ཀྱང་དགོད། ཡང་ན་སྐོང་བཤགས་གཉིས་ཀ་དཔལ་གཏོར་དམར་པོ་ལྷ་གྲངས་མཉམ་པའི་མཐེབ་སྐྱུ་ཅན་དུ་བྱ། དཀྱིལ་འཁོར་གྱི་མདུན་དུ་བམ་སྐོང་རྐང་པ་བསྣོལ་ནས་ཙོག་པུར་འདུག་ཅིང་ལག་པ་བསྣོལ་བས་ཐོད་པ་གཉིས་སུ་སྨན་རཀ་འཁྱེར་བ། སྤྱི་བོར་བཤོས་བུ་གྲུ་གསུམ་རྩེར་བྱ་ནག་བཅས་པ་དང་། མར་ཐག་དཀར་དམར་གྱིས་རྐེ་ནས་ཞབས་སུ་དཀྲིས་པའི་པུས་མོའི་བར་དུ་ཚིལ་ཆེན་གྱི་མར་མེ། གཡས་གཡོན་རྒྱབ་ཏུ་གཡག་ར་ལུག་གཟུགས་བརྙན་རྣམས་སྒྲུབ་རྟེན་བྱ་དུས་མི་དགོས་ཀྱང་འདིར་དགོས། དེ་མཉྫིའི་སྟེང་དུ་བཞག་པའི་འོག་ཏུ་ཐོད་ནང་རབས་ཆད་དང་རྟ་གཡག་ནག་པོའི་སྙིང་ངམ། ཚལ་བུ་བསྲེས་པའི་སྙིང་གཟུགས་གསུམ་དར་ནག་གིས་བཀབ་པ། མཆོད་བསྟོད་གསལ་སྒྲོན་གྱི་གཏོར་མ་རྩ་བ་ཟན་ལེབ་གྲུ་བཞི་རྩེ་

མོ་གྲུ་གསུམ་གྱི་ལོགས་གསུམ་ལ་མཐེབ་སྐྱུ་སྦྱར་བ་ཤ་ཁྲག་གིས་བརྒྱན་པ་བཤམ། གཞན་ཡང་ནུབ་རེ་བཞིན་གཏོང་རྒྱུའི་བཟློག་པའི་ཐུན་གཏོར་ཟུར་གསུམ་འཁོར་དྲུག་པ་ཁྲག་ཡུངས་ཀྱིས་བརྒྱན་པ་དང་། བཟློག་པ་སོགས་ཕྲིན་ལས་བཅོལ་དུས་འབུལ་རྒྱུའི་གཏོར་ཆུང་གྲངས་མང་། ཁྲག་སྐྱེམས་དང་གསེར་སྐྱེམས། ཉིན་བཞིན་འབུལ་རྒྱུའི་ཚོགས་དང་བསྒྲལ་ལས་ཀྱི་རྟེན་ཉ་བོ། ཆོས་སྐྱོང་གི་འབུལ་གཏོར་ཆད་བརྟན་སོགས་ཇི་ལྟར་འོས་པ་རྣམས་ཀྱང་བཤམ། ཕྱོགས་གང་བདེར་བསྒྲལ་ཆས་རྣམས་ཀྱང་གཞག དཀྱིལ་འཁོར་གྱི་རྒྱབ་ཕྱོགས་སུ་མཐོ་བར་བྱས་པའི་བང་རིམ་གཉིས་ཀྱི་དང་པོར་ཚེ་བདག་གི་སྒྲུབ་གཏོར་གཟིགས་སྣང་མ་ནི། གདན་ཆོས་འབྱུང་གྲུ་གསུམ་གཉིས་བསྣོལ་ཐ་གྲུ་མཉམ་ལ་སྲིད་དུ་འོག་མ་ཆེ་ཙམ་བྱས་པའི་འོག་མའི་དཀྱིལ་བྲུས་པར་ལིང་ག་བཞག ཆོས་འབྱུང་འོག་མའི་རྩེ་གསུམ་དུ་ཐོད་སྐམ་གསུམ་བཞག་པས་ཆོས་འབྱུང་སྟེང་མ་དང་མཉམ་པའི་སྟེང་བཤོས་བུ་གྲུ་གསུམ་ལོགས་ལ་གྲི་རིས་ཅན། མདུན་གྱི་གྲི་རིས་དབུས་ཕྱིར་འབུར་ཐབས་བྱས་པ་དེའི་ཟུར་གསུམ་ཐོད་སྐམ་སྟེང་དུ་འགྲིགས་པར་དགོད།སྟེང་གི་ཆོས་འབྱུང་གི་རྩེ་མོ་ཕྱིར་ཐོན་པ་དེ་དང་ཐ་གྲུ་མཉམ་པའི་གྲུ་གསུམ་རྩེ་ཕྱིར་བསྟན་དང་། དེ་གཉིས་ཀྱི་བར་དུ་གྲུ་གསུམ་རྩེ་ནང་བསྟན་ཏེ་བཞག་པས་

ལྕགས་མཁར་ལ་ཕྱོགས་རེར་ཟུར་གསུམ་རེ་སྟེ་བཅུ་གཉིས། བཤོས་བུ་ཟུར་གསུམ་དྲུག་ཆོས་འབྱུང་གི་རྩིབས་ཀྱི་བར་དྲུག་ཏུ་གཞག རྩེ་མོར་ནོར་བུ་འབར་བས་རྒྱན་ནོ། མཐེབ་སྐྱུ་གྲངས་མང་ཤ་ཁྲག་གིས་བརྒྱན་པ་མེ་རིའི་རྒྱན་སྤྲོས་ཅན་གྱིས་ཆོག དེའི་གཡས་གཡོན་དུ་རྩ་གསུམ་གཞན་འདོན་ན་དེའི་གཏོར་མ། བང་རིམ་འོག་མར་ཚེ་བདག་གི་མཆོད་གཏོར། གཡས་གཡོན་ཆོས་སྐྱོང་ཕོ་རྒྱུད་མོ་རྒྱུད་གང་བྱེད། གཡས་སུ་རྒྱ་གྲམ་དཀར་པོའི་སྟེང་། ལྷ་ཀླུ་གཉིས་ལ་དཀར་ཟླུམ་རེ། ཀླུ་ལ་སྦྲུལ་དཀྲིས་ཀླུ་སྨན་བཏབ་པ། དཀར་མངར་གྱིས་བརྒྱན་ཅིང་རྩ་བར་ཟན་ལེབ་ཀྱིས་ཕྱོགས་གཅིག་དཀྲིས་པ། གཡོན་དུ་རྒྱ་གྲམ་དམར་པོའི་སྟེང་། བཙན་བཤོས་དམར་པོ་གྲུ་གསུམ། བདུད་བཤོས་གྲུ་བཞི་རྩི་རྒྱལ་ཅན་གཉིས་ཤ་ཁྲག་གིས་བརྒྱན་པ་རྩ་བ་ཟུང་ཟན་ལེབ་གཅིག་གིས་དཀྲིས་པ་སྟེ་གཏེར་སྲུང་མཐུ་ཆེན་སྡེ་བཞིའོ། དེའི་གཡས་གཡོན་དུ་རྒྱུན་བཞག་གི་ཆད་བརྟན་དང་། སྨན་རཀ་བཅས་བཤམས་པའི་མདུན་དུ་ཉེར་སྤྱོད་ཀྱི་མཆོད་པ་བཤམས། སྟབས་མི་བདེ་ན་སྒྲུབ་མཆོད་ཀྱི་གཏོར་མ་བང་རིམ་གཅིག་ལ་བཀོད་ཀྱང་རུང་ངོ། དངོས་གཞི་ལ་འཇམ་དཔལ་ཞི་བའི་རྒྱུད་བཀླག་ཆོག་དབང་པོའི་སྡེས་མཛད་པ་དེ་སྔོན་དུ་བཏང་ནས། བདག་མདུན་ཆོ་ག་གཅིག་གིས་མཉམ་དུ་བསྐྱེད་པ་དང་། ཟོར་རྫས་རྣམས་མཚོན་ཆའི་

ཆར་འཕྲོ་ཞིང་ཟོར་བདག་གི་ཚོགས་གྲངས་མེད་འཕྲོ་བས་བཟློག་པའི་ལས་མཛད་པ་སོགས། ཏིང་འཛིན་གྱི་རོལ་པ་སྣ་ཚོགས་འཇུག་ཤེས་པར་བྱ་ལ། བཟླས་པའི་སྐབས་དོན་གཉིས་སྒྲུབ་པའི་འཕྲོ་འདུས་དམིགས་པ་སྤྱི་ལྟར་ལ། ཨ་ཀྲོ༴ སྐུ་གསུང་ཐུགས་སྔགས་ཨེ་རིང་རྣམས་བརྒྱ་རེའམ། སྐབས་སྦྱར་བཟླས་ཏེ་སྟོང་ཚིག་གི་མཆོད་བསྟོད། དེ་ནས། བདག་མདུན་དཀྱིལ་འཁོར་གྱི་ལྷ་ཚོགས་རྣམས་ཀྱི་སྐུའི་ཆ་ཐམས་ཅད་ནས་འོད་ཟཻར་གནམ་ལྕགས་ཀྱི་སོ་དང་སྤུ་གྲིའི་དབལ་ཅན་གྱི་མཚོན་ཆ་སྣ་ཚོགས་པའི་རང་བཞིན་དུ་འཕྲོས་པས་གནོད་བྱེད་ཐམས་ཅད་མྱལ་མྱལ་གཅོད་པར་གྱུར།ཨེ་རིང་གཟིར་སྤྱང་ཅན་བརྒྱ་ཙམ་བཟླ། ཡང་ལྷ་ཚོགས་རྣམས་ཀྱི་སྐུ་ལས་རྡོ་རྗེའི་མེ་འོད་གནམ་ལྕགས་ཞུན་མའི་ཚྭ་ཚྭ་ལྟར་འཕྲོས་པས་གནོད་བྱེད་ཐམས་ཅད་ཆོམས་ཆོམས་ཐུལ་གྱིས་བསྲེགས་པར་བསམ་ལ། ཨེ་རིང་བཟློག་སྤྱང་ཅན་བརྒྱ་ཙམ་བཟླ། མཐར་ཐལ་མོ་གསུམ་བརྡབ། གཞུང་བསྟོད་དང་དབྱངས་གསལ་རྟེན་སྙིང་བཟླས་ལ། མཆོད་བསྟོད་གསལ་སྒྲོན་ཚང་བར་བཏང་བའི། བྱ་ཁྱུང་རྒྱལ་པོས་གང་ཡིན་ལུས་སྲོག་ཕྲོལ། ཞེས་པའི་མཚམས་སུ་རྭ་ཟོར་བྱིན་རླབས་བྱ་སྟེ། དེ་ཡང་མི་རྟ་ཁྱི་གསུམ་བསད་མྱོང་གི་རྭ་ཡིན་ན་ངར་འདོན་མི་དགོས། དེ་མིན་ན་ངར་འདོན་པའི་རྟེན་འབྲེལ་དུ་ཟན་གཙང་

མར་མི་རྟ་ཁྱི་གསུམ་གྱི་གཟུགས་བརྙན་བཅོས་པ་ལྕགས་སླང་ནང་དུ་བཤམ། རཀྟ་བྲན་ཨེ་རིང་ཚར་གཅིག་གིས་བྲུབ་ཁུང་དང་གཟུགས་བརྙན་དགྲ་བགེགས་སུ་བསྐྱེད་ལ་སྤྲུལ་པ་སྤྲོ། དགུག་གཞུག་བྱ། གྲུ་གསུམ་ཨེ་ཡི་སྣོད་ནང་དུ༴ སོགས་ཀྱིས་བསྒྲལ་བ་བྱ་ཞིང་སློབ་དཔོན་གྱིས་རྭ་ཟོར་དེ་དག་གི་སྙིང་གར་བསྣུན་ནས་སྒྲོལ་བའི་སྟངས་ཀ་ཙམ་བྱ། མི་གསོད་མྱོང་བ་ཞིག་ལ་གཏད་ནས་དེས་རྭ་ཟོར་གྱི་རྩེ་མོས་གཟུགས་བརྙན་གསུམ་པོ་དུམ་བུར་གཏུབ། ལིང་རོ་སྨན་ཕུད་ཀྱིས་བྲན་ཏེ་གཏོར་མ་ལ་འབུལ་ཞིང་། ཨེ་ཕྱག་རྒྱ་ཟིལ་གནོན་འཁོར་བཅས་ལ་སོགས་ཀྱིས་ཞལ་བསྟབ་བྱའོ། རྭ་ཟོར་བྱིན་རླབས་དངོས་ནི། རྭ་ཟོར་དེ་སློབ་དཔོན་གྱིས་ལག་གཡས་སུ་ཐོགས་པ་གུ་གུལ་གྱིས་བདུག་སྟེ། ཨེ་བྷཱུྃ། ཞེས་བརྗོད་པས། ཐུན་སྣོད་གྲུ་གསུམ་ཨེ་ཡིས་དབྱིངས་ནམ་མཁའ་ལས་ཀྱི་བཙོན་ཁང་དུ་གྱུར། ཞེས་བརྗོད་ཅིང་བསམ་ལ། ནང་དང་རྩེར་དུག་ཁྲག་གིས་བྱུགས་ཤིང་། ར་རཀྟ་ཛྭ་ལ་མཱ་ར་ཡ་ཕཊཿ བི་ར་ཧ་ལ་ཧཱུྃ། ཞེས་ཅི་རིགས་བརྗོད་པས། མོན་པ་ཕོ་མོ་རྣམས་ཀྱིས་དུག་མཚོན་གྱི་ཆར་དབབ་པར་བསམ། ཁྲག་གིས་རླན་པར་ཡུངས་དཀར་ནག་དང་ལྕགས་ཕྱེ་ཟངས་ཕྱེའི་སྐམ་ཐུན་བྲབ། སྐུ་དང་གསུང་གི་སྔགས་མཐར། ནྲྀ་ཏྲི་གནོད་བྱེད་དགྲ་བགེགས་ཀྱི་སྲོག་ལ་ཐུན་རྨུགས་བྷྱོ༔བྱད་མ་གནོད་བྱེད་ཀྱི་སྲོག་ལ་ཐུམ་རི་ལི་ལི་

བྷྱོ༔ ཞེས་ལན་མང་བརྗོད་ལ་ཕུས་གདབ། རྭ་ཟོར་གཤིན་རྗེ་ལས་ཀྱི་བཙོན་ཁང་ཨེ་ཡི་སྣོད་ནམ་མཁའ་དང་མཉམ་པ་མེ་རི་ཁྲག་མཚོ་ཐོག་སེར་འཁྲུགས་པའི་ཀློང་ན་ལས་ཀྱི་གཤིན་རྗེའི་ཚོགས་སྤྲུལ་པའི་ཕོ་ཉ་སྣང་སྲིད་ཀྱི་དྲེགས་པ་བསམ་གྱིས་མི་ཁྱབ་པ་བཟོད་པར་དཀའ་བའི་ཚུལ་དུ་ཁྲོ་ཞིང་རྔམས་པས་དགྲ་བགེགས་རྡུལ་དུ་རློག་པའི་ལས་བྱེད་པར་བསམ། ཁ་ཕུང་རེས་བཅད་ཚོན་སྐུད་ལྔས་བཅིངས་ལ་སྔར་གྱི་སར་དགོད། མཆོད་བསྟོད་གསལ་སྒྲོན་འཕྲོས་གཏང་། མཆོད་བསྟོད་གསལ་སྒྲོན་འདི་བསད་བསྐུལ་བཟློག་བསྐུལ་གང་ཡང་རུང་། དེ་ནས་གསོལ་ཀ་དང་། ཚོགས་ཕུད་མཆོད་བཤགས་བསྒྲལ་གསུམ། གནམ་ཕུད། ལྷག་མ་བཅས་སྤྲོས་ནས་ཚོགས་བར་བཤགས་ཡན་བཏང་། བསྐུལ་དང་སྐྱེམས་གཟུ། ཨེ་ཁང་སྐྱེད་པ་ནས། ཕུང་པོ་གཏུབ་པའི་བར་བསྒྲལ་ལས་རྒྱས་པར་བྱས་ལ་ཞལ་བསྟབ། དེ་རྗེས་བམ་བསྐང་དང་། རྩ་གསུམ་སྤྱི་སྐོང་། ཚོགས་ལ་རོལ་ཅིང་ལྷག་མ་བཏང་བའམ། བྱང་ཤར་དུ་བརྩོན་དུ་འཛིན། ཡང་ན་ལྷག་ཆོག་ཐུན་གཏོར་རྗེས་སུ་བྱའོ། དེ་ནས་བཟློག་གཞུང་མགོར། བདག་དང་མདུན་གྱི་ཟོར་རྫས་རྣམས་དྲག་པོའི་དཀྱིལ་འཁོར་ལས་སྤྲུལ་པའི་ཟོར་བདག་དྲེགས་པ་ཡེ་ཤེས་དང་ལས་དང་འཇིག་རྟེན་གྱིས་བསྡུས་པ་མ་ཚང་བ་མེད་པ་

ཐམས་ཅད་དགྲ་བགེགས་བྱད་མའི་སྟེང་དུ་ཁྲོས་འཁྲུགས་རྔམས་པར་གྱུར་པའི་ཚོགས་ལས་ཁྲོ་ཆུ་དུག་མཚོན་གྱི་སྤྲིན་དྲག་སྔགས་ཀྱི་འབྲུག་སྟོང་ལྡིར་ཞིང་ནད་མཚོན་སོགས་གདུག་པའི་ཐོག་ཆར་དྲག་ཏུ་འབེབས་པ་ཕྱོགས་བཅུར་འཕྲོས་པས། བདག་ཅག་དཔོན་སློབ་ཡོན་མཆོད་བསྲུང་བྱ་འཁོར་དང་བཅས་པའི་འགལ་རྐྱེན་བར་ཆད་མི་མཐུན་པའི་ཕྱོགས་ཐམས་ཅད་དང་ཁྱད་པར་དུ་དགྲ་བགེགས་བྱད་མ་རྣམས་ཀྱི་བསམ་སྦྱོར་ངན་པ་ཐམས་ཅད་སྦུར་མ་རླུང་གིས་དེད་པ་བཞིན་བསྡུས་ཏེ། གནོད་བྱེད་དེ་དག་གི་སྟེང་དུ་ཕབ་པས་དཔུང་འཁོར་སྡེ་རིས་དང་བཅས་པ་ནག་ཐུལ་གྱིས་རྗེས་མེད་དུ་བརླག་པར་བསམ་ལ། ཐུན་སྔགས་དང་བཅས། སྐུ་གསུང་ཐུགས་སྔགས་ཨེ་རིང་བཅས་གཤམ་འདོགས། འཆར་ཀ རྡོ་རྗེ་ཕ་ལམ། མེ་སྤུར་བཅས་ཀྱི་སྔགས་རྣམས་ཉེར་གཅིག མཐར་ཐལ་མོ་བརྡབ། ན་མོ། རིག་འཛིན་རྩ་བརྒྱུད༴ སོགས་དང་། ཁྱད་པར་དུ་འཇམ་དཔལ་གཤིན་རྗེ་གཤེད་ཕྱག་རྒྱ་ཟིལ་གནོན་གྱི་ལྷ་ཚོགས་བཀའ་སྡོད་དམ་ཅན་རྒྱ་མཚོའི་ཚོགས་དང་བཅས་པ་རྣམས་ཀྱི་བདེན་པ་སྟེ། བདེན་པ་ཆེན་པོའི་མཐུ་ལ་བརྟེན་ནས་བདག་ཅག་དཔོན་སློབ་ཡོན་མཆོད་བསྲུང་བྱ་མི་ནོར་འཁོར་དང་བཅས་པའི་སྔོན་ལས་འཕྲལ་རྐྱེན་ངན་པ། འགལ་རྐྱེན་བར་ཆད་མི་མཐུན་པའི་རིགས་སུ་གྱུར་པ་ཐམས་ཅད་དང་། ཁྱད་པར་

དུ་ཕ་རོལ་མི་དང་མི་མ་ཡིན་པའི་བསམ་ངན་སྦྱོར་རྩུབ་རྦད་འདྲེ་རྦོད་གཏོང་ཆག་ཆེ་ཉམ་ང་ལྟས་ངན་བར་ཆད་མི་མཐུན་པའི་འཚེ་བ་གང་དང་ཅི་མཆིས་པ་ཐམས་ཅད་དགྲ་བགེགས་བྱད་མ་ཁོ་རང་གི་སྟེང་དུ་ཟློགས་ཤིག་སྒྱུར་ཅིག མཱ་ར་ཡ་རྦད་ཟློག ལན་གསུམ་བརྗོད་ལ་ཐལ་མོ་བརྡབ། བཟློག་གཞུང་ཚར་གཅིག་ཙམ་བསྐྱར། མཐར་ཐུན་གཏོར་ལ་རཀྟ་བྲན། དགུག་གཞུག་བྱ། རྃ་ཡྃ་ཁྃ། གཏོར་སྣོད་དམར་གྱི་དུང་ཆེན་ཡངས་ཤིང་རྒྱ་ཆེ་བའི་ནང་དུ་གཏོར་རྫས་དགྲ་བགེགས་བསྒྲལ་བ་ལས་བྱུང་བའི་ཤ་ཡི་རི་བོ།ཁྲག་གི་རྒྱ་མཚོ། རུས་པའི་ཕུང་པོ་ཀླད་ཞག་གི་ལྦུ་ཕྲེང་འཁྲིགས་པ། དམ་ཚིག་ཏུ་འོས་པའི་འདོད་ཡོན་གྱི་རྣམ་པ་མ་ཚང་བ་མེད་པས་ནམ་མཁའ་དང་མཉམ་པར་གང་བ། ངོ་བོ་ཟག་པ་མེད་པའི་ཡེ་ཤེས་ཀྱི་བདུད་རྩིའི་རང་བཞིན་བསམ་གྱིས་མི་ཁྱབ་པས་ནམ་མཁའི་ཁམས་གང་བར་གྱུར། ཨོཾ་ཨཱཿཧཱུྃ་ཧོཿ ལན་གསུམ་གྱིས་བྱིན་གྱིས་བརླབ། སྨན་ཕུད་བྲན་ལ་ཨ་ཀྲོ་སོགས་སྤྱི་བསྙེན་ལ་གཏོར་སྔགས་བཏགས་པས་འབུལ། ཧཱུྃ། དམར་ཆེན་གཏོར་ཟོར་གཤིན་རྗེའི་ཚོགས། །སྡེ་བརྒྱད་དྲེགས་པའི་དཔུང་དང་བཅས། དགྲ་དང་བགེགས་ཀྱི་སྟེང་དུ་རྦད།

།སྲིད་པ་གཡོ་ཞིང་འཁྲུགས་བྱེད་བའི། །དམག་དཔུང་དེར་སྐྱེད་གཡུལ་ངོ་སྤྲོད། །དགྲ་དཔུང་ཆོམས་ལ་བགེགས་དཔུང་ཐུལ། །རྗེས་ཤུལ་ལྷག་མ་མེད་པར་མཛོད། །དུས་ལ་བབ་པོ་མཐུ་རྩལ་སྐྱེད། །ཅེས་པས་ཟོར་དུ་འཕང་བའམ་འབུལ་ཆོག་གཞན་སྦྱར་ཡང་རུང་། དེ་ནས་གསོལ་ཁ་མཆོད། ཆད་ཐོའི་གཏོར་མར་སྨན་རཀ་བྲན་ལ་འབུལ། བརྟན་གཏོར་ལ་སྨན་བྲན་ནམ་མཁའ་མཐོང་སར་བཏེགས་ལ་འབུལ། དེ་དག་གི་སྣོད་སྦུབས་ཏེ་བྲོ་བརྡུང་། མཆོད་བསྟོད་བཟོད་གསོལ་བསྡུ་ལྡང་བཀྲ་ཤིས་པར་བྱའོ། སང་ཟོར་འཕེན་བའི་དོ་ནུབ་སྒོ་དབྱེ་བྱ་ན། བཟླས་པའི་མཇུག་ཨེ་རིང་བཟློག་སྤྱང་ཅན་བཟླ་སྐབས་མཆོད་གཡོག་གི་ཕྱོགས་གཏོར་བཞི་ནས་བླངས་ཏེ་གཡས་གྲལ་གྱི་མཐའ་ལོགས་ནས་རིམ་བཞིན་ལག་འགྲིམ་ལ་ཐམས་ཅད་ཀྱིས་འཕེན་པའི་སྟངས་ཀ་གར་པད་ལྟ་བུར་བསྒྱུར་ཞིང་ཐལ་མོ་བརྡབ། ཟོར་རྫས་ལ་ཕུས་འདེབས། དེ་བཞིན་ཟོར་སྐོང་ཐམས་ཅད་དང་། རྡོ་ཟོར་འུར་རྡོག་བཅས་དང་། མདའ་གཞུ། རྭ་ཟོར་བྱིན་རླབས། རྫས་ཁྲག་ཡུངས། བཟློག་གཏོར་གྱིས་མཐའ་བརྟེན་པ་གཡས་སྐོར་དུ་བསྐོར་ལ་སླར་དཀྱིལ་འཁོར་ལ་བསྒྲིག ཟོར་སྐོང་རྣམས་འདི་ནས་བཟུང་ཕྱིར་བསྟན་དུ་བསྒྲིག དགོང་མོ་བཟློག་

གཞུང་གྲུབ་རྗེས་འཇམ་ཆས་ཀྱིས་སྒྲུབ་ཁང་སྟེང་ངམ་སྒོར་ཟོར་ལམ་དང་བསྟུན། གསེར་སྐྱེམས་མཐར་སློབ་དཔོན་གྱིས་ཅུང་ཟད་གསོལ།དེའི་ལྷག་མ་གཏོར་མ་དང་ལྷག་མར་བྲན། སྲིད་པ་ཧོའི་རྒྱབ་ཡིག་བཀླག ལྷག་མ་གཏང་། གཏོར་མའི་ལམ་སྟོན་དུས་ཕྱོགས་གཏོར་འཕེན། ཕུད་གཏོར། སྟེང་གི་ལྷ་ལ་གསེར་སྐྱེམས་མཆོད༴ མཐར་ཟོར་ཀོང་རྡོ་ཟོར་མདའ་ཟོར་གསུམ་རེ་རེ་འཕེན། རྭ་ཟོར་གདེངས་ཙམ་བྱ། བྷྱོ་བྷྱོ། བཟློག་གཏོར་ཟུར་པ་འཕང་། ཐལ་མོ་བརྡབ། བསྟན་མ་དང་མཚམས་གཅོད་བྱས་ནས་ནང་དུ་ལོག ལས་རྗེས་བསྡུ། ཕྱིར་ཉིན་བམ་སྐོང་མི་བཏང་། ད་ནི་བཟློག་པའི་དུས་ལ་བབ། ཞེས་པའི་དུས་ཟོར་ཞལ་ཟོར་ལམ་དུ་བསྒྱུར། དཀར་ལམ་འཐེན། དམར་གྱི་གཏོར་མའི་མཆོད་པ༴ སྐབས་མཆོད་བཤགས་སྐོང་ཟློག་གི་གཏོར་མ་བཞི་ཟོར་ཆེན་རྩར་འབུལ། ཟོར་རྫས་གཞན་རྣམས་སྤགས། བྱད་མ་འབུམ་གྱི་ལྟས་ངན་ཟློག རྗེས་སུ་ཟོར་ཆེན་བཏེགས། སེར་སྦྲེང་གི་རྗེས་སློབ་དཔོན་དྲག་ཆས་རྭ་ཟོར་ཐོགས་ལ་ལམ་འགྲོས་ཀྱིས་ཕེབས། ཟོར་ཆེན་ཤུལ་དུ་བམ་བཀོད། གོམ་པ་བདུན་ཅུ་ཙམ་འདས་པའི་སར་གཏོར་ཚུགས་སྟེང་ཟོར་རྣམས་བཞག་ལ། གསེར་སྐྱེམས། སྲིད་ཧོའི་

དཀར་གཏོར། ལྷག་མ་འདོན་ཡང་དེར་མི་མཆོད་པར་སྣ་ལ་ཁ